
PARTEA NEOFICIALĂ 

Sub stăpânirea presei. 


Este neîndoios, că mijlocul cel mai puternic în 
educaţia mulțimii şi în conducerea masselur este 
presa. Gustave Le Bon a spus că, pe lângă cine- 
malograf, presa este cel mai sigur purtător al mi- 
crobilor contagiunii mintale. Faptele descrise în cele 
mai mici amănunte se imprimă în mintea cititorilor 
şi slârnesc dorința de a le imită. 

Contagiunea mintală ce o produce presa este 
hotărilă de intențiunea celui care a fixat de mai 
nainte înşiruirea literelor în cuvinte ce se înlănluesc 
formând frazele, cari varsă în suflete microbii con- 
lagiunii Dacă acesta varsă în maşinele rotative 
microbii descompunerii sufleieşti, atunci urmează 
epidemia. îngrozitoare a sufletelor, rezultanta asfixi- 
erii mintale cu miasmele distrugerii vieții sufleteşti. 
Gazele asfixiante dis'rug viafa organică, ideile — 
microbii răspândiţi prin presă — distrug, în rân- 
dul întâiu, viața sufletească. Ca şi gazele asfixiante 
„ideile [işnite dintr'un . creier învăscut în spoiala 
imoralității sunt la fel distrugătoare şi o grozavă 
amenințare a vieţii omeneşti. | 

Dar, spre deosebire de gaze cari produc moar- 
tea fizică în mod necesar, presa, aceasta putere 
formidabiiă a stăpânirii masselor, poate face ca 
__misterioasele rotative să împrăştie şi germenii unei 
vieţi suculenle producând, în locul întunericului 
rece şi umed din suflete, lumina şi câldura crea- 
Il are de energii, 

Aşa poale să fie presa blăstăm sau binecu- 
vântare în rândurile unui popor, după cum este 


siăpânilă de slujitorii întunericului sau de slujitorii. 


luminii. In urmare, ucenicii lui Cristos — lumina 
cea adevărală — nu pot fi nepăsători in fala unui 
atare adevăr, mărginindu se la mijloacele obicinuite 
„de răspândire a. luminii, care este cuvântul lui D-zeu 
pentru mântu rea sufletelor, Sunt bune, folositoare 
şi indispenzabile predicile, misiunile şi nu ne putem 
„lipsi de şcoale, dar fără presă creştină, fără organ 


de publicilate, care să cuprindă sub stăpânirea, sa 
toate sufletele, ne asămănăm unor pescari, cari plu- 
tind în nişte bărci ar încercă să lupte împotriva 
dreadnoughiturilor unui duşman bine echipat. Pentru 
aceea spunea Papa Piu X., că înzădar clădim bi: 
serici, înzădar facem misiuni şi înzădar înființăm 
şcoli, dacă neglijiăm presa. 

Fiind acum vorbă de înființarea „Asociaţi- 
unii Generalea Românilor Uniţi“ din în- 
lreagă provincia noastră metropolitană, credem că, 
nu greşim, dacă afirmăm că mijlocul cel 'mai potri- 
vit penru pregătirea terenului prielnic înfăptuirii 
acesteia şi peniru popularizarea ei, este o gazetă 
pentru popor. Aceasta gazetă ar pregăti sufletele 
prin luminarea minţilor şi formarea 'convihgerilor ; 
ar formă legălura necesară între conducătorii sut- 
leteşti şi popor modelând şi uniformizând modul 
de gândire şi simţire al tuturor credincioşilor . bise- 
ricii noastre. Deocamdată vorbesc humai de credin- 
cioşii dela ţară. Nu doară că ni-ar lipsi o astfel de . 
gazelă, căci o avem, este „Unirea Poporului“ 
dela Blaj; dar vreau să spun, că pentru formarea 
convingerii şi cimentarea legăturilor sufleteşti: dintre 
păstori şi păstorii, şi pentru realizarea unităţii 
de gândire şi simţțire, indispenzabile îrrjghie- 
bării unei „Asociaţiuni“ ca şi cea proectută de cre- 
dincioşii nostri, „Unireu: Poporului“ ar trebui răs- 
pândilă în toate parohiile şi filiile provinciei noa- 
stre metropolitane. - 

Aceasta excelentă gazetă pentru popor ar “ro: 
duce, apoi, unitatea aceea de' gândire şi simlire 
creştinească înire credincioşii nostri dela iară, ar 


uşoră pasloraţia la sate şi ar asigura înființarea şi 


irăinicia' AGRU-lui. 

Drept aceea credem că datoria fiecărui: păstor 
sufletesc” este să lucreze din toate puterile ca în; -fie- 
care parohie, —'şi după împrejurări, şi în filii ci 
să plaseze, deocamdală, cel puțin 10 abonamente 

la „Unirea: Poporului“. Prin aceasta — de o parte 
— se va pune bază cimentării legăturilor sufleteşti 
intre toți fiii bisericii noastre, uşorând şi munca 
pastorală ; iar de altă parte, se va realiză strânge- 


“rea într'un'mănunchiu a tuturor credincioşilor no- 
stri- dela țară. 


Credem, că ceeace propunem nu este cu ne- 
putinţă, pe lângă că este şi o datorie pastofală. 


Dr. N. Flueraş. 





De ale noastre. 


— Bilanţ pastoral — 


Statistica, ca ştiinţă, este recunoscută de mult 
ca un mijloc foarte potrivit pentru orientări şi apli- 
cări de principii. Statistica arată leoria în praxă, 
idealul în realitate. Cum au rodit în viața de toate 
zilele energiile cheltuite, arată datele reci, dar grăi- 
toare ale statislicei. Ori cât de raţionale sar afla 
principiile în teorie, viața practică cu multele şi fe- 
luritele ei întorsăluri şi situații neprevăzute şi ne- 
bănuite, de multe ori prelinde modificarea, adesea 


chiar omiterea ori înlocuirea lor. Şi aceste sunt cele 


mai de seamă învătăminte, cari ni le dă ştiinţa sta- 
listicei, care este ştiinţă în adevăratul înțeles al cu- 
vântului, avându-şi principiile proprii şi învățămintele 
deosebit de preţioase. De aceea vedem că pe toate 
tărâmurile vieții se pune deosebit pond pe aceste 
dovezi ale realităţii, cari deschid cartea vieţii practice, 
justifică principii, ori impun schimbarea sau felul de 
aplicare a lor. O îndoită însămnătate au datele sta- 
țistice în cazul, când se chiverniseşie o comoară 
mai însămnală, ori când chivernisitorii sunt obligați 
la dare de seamă. | 

Or poate cineva să chivernisească o comoară. 


mai prejioasă, poate cineva să fie obligat la dare - 


de seamă mai înfricoşală, decât un preot, păstor 
sufletesc, căruia îi sunt încredințale sullete nemuri- 
toare, mai prețioașe decât toată bogăţia lumii, şi 
care va da seamă de chivernisirea sa nu în faţa 
unui tribunal lumesc, care poate să croiască pe- 
depse trecătoare, ci în fața Domnului vieţii, stăpân 
peste răsplată ori pedeapsă vecinică ? lată de ce pen- 
tru un preot din pastoraţie datele statistice asupra si- 
tuaţiei religioase a credincioşilor săi — obligat să 
le prezinte Preav. Ordinariat în fiecare an în luna 
lanuarie — lrebuie să fie un prilej de profundă raedi- 
taţie şi controlare a activităţii sale pastorale. Aceasta 
mai cu seamă dacă va socoti că, suprema grije a 
fiecărui preot din pasloraţie trebue să fie progresul 
în cele sufleteşti a turmei încredinjţate păstorirei. sale. 
Peniru ajungerea acestui scop un păstor adevărat, 
conşlient de chemarea sa, trebue să folosească toate 
mijloacele cari i se impun, fie că le cunoaşte acelea 


din studiu teoretic, fie că le-a aflat din praclica vieţii 
de toate zilele. Un adevăra!l păstor sufletesc nu se 
poate mulţumi nici odată cu o anumtă starea de 
lucruri, bine. ştiind că, în viața sufletească celce nu 
înaintează, .nu stă pe loc, ci merge îndătăt. „Cel 
drept să mai facă dreptate, cel sfânt să se mai 
sfințească (Apoc. 22, 11). Omul cu adevărat flămând 
adună până şi sfărâmăturile de pe masă ca să-şi 
stâmpere foamea. A se complace în o anumilă stare 
de lucruri, care pare a fi favorabilă, chiar dacă nu 
ar fi aceea ficlivă, — precum este în cele mai multe 
cazuri, — este a rămânea pe jumălale drumul, este 
stârpirea avântului spre mai bine, moartea progre- 
sului şi mormântul chemării preoteşti. Şi este bine 
să ştim toildeauna, că preotul este chemat la slujba 
sfântă în care este pus şi fără aceasta chemare nu-şi 
poate face datorinţele cum se cere. Este bine să ne 
dăm seama, că noi nu am îmbrăţişa! o carieră, care 
să ne asigure cele necesare pentru trai, ci suntem 
aleşii lui Hristos: „Nu voi m'ați ales pe mine, cieu 
v'am ales pe voi“ (io. 15. 16) zice Domnul. Şi nea- 
chemat pe unii poate prin glasul aşteptărilor lumeşii, 
ca pe urmă nă ne primenească sufletele în ploaia 
îmbelşugată a darurilor sale cereşti (în viața semi- 
narială şi în viata intimă ce o duce un preot cu 
Hristos, viața cea adevărată); ori cine a fost condus 
de gând mai profan, decât Saul când a mers să 
caute asinele pierdute ale tatălui său? Şi Domnul 
în acest drum îi pune pe cap coroană de rege? 
Aceasta chemare sfântă trebue să fie motorul 
adevărat al tuturor lucrărilor noastre, dacă vrem să 
împlinim datorințele cari ni le impune slujba noastră. 
Şi este mare deosebire a lucră pentru împlinirea dato- 
rinţelor profesionale, după cari aşteptăm renumeraţiu- 
nea mater;ală cuvenită, şi a lucră”sub îndemnul che- 
mării. In cazul dintâiu depunem muncă mai mult 
mehanică, în al doilea munca este întregire sufle- 
tească. In cazul dintâiu motorul muncii noastre esle 
câştigul material, în al do'lea necesitatea sufletească. 
Deaceea pe un profesionist nu-l prea priveşte rezul- 
tatul muncii sale, până când pe preot rezultatul fa- 
vorabil îl mângăie, îl însufleteşte, îl face mulţumit 
în conştiinţă, iar cel nefavorabil îl deprimă, îl amă- 
reşte, îl doare. pentrucă a aflat ori a pierdut ceva 
din sufletul său. Un preot nu poale să treacă ne- 
simțitor pe lângă nici o întâmplare care priveşte viaţa 
sufletească a credincioşilor săi. Sufletul unui preot 
trebue să fie ca un seizmograf fin, care să reacțio- 
neze la toate evenimentele sufleteşti din pardhia sa. 


"In: sufletul preotului trebue să producă rezorianță 


orice: schimbare de ordin spiritual, fie aceea spre 
mâi bine ori spre mai rău. | 

A concreşte şi a consimți în aşa fel, cu sufle- 
tele crediricioşilor nu poate, însă, numai acel preot, 
care mereu îşi ține trează chemarea. sa preoțească. 
Căci şi ea poate să ajungă sămânță căzută între 

„it oa ad 
spini, cari crescând o îneacă, şi nu poate rodi. Nu 
ne gândim aci la grijile traiului, justificate în o anu- 
mită măsură, la cari cu atâta triumf se refugiază 
mulţi când e vorba să se scuze. Căci sunt alţii spini 
cari nu se pot scuza cu atâla uşurinţă. Paralel cu 
grija traiului, (bine înțeles lipsurile bine concepute 
şi chibzuit împlinite) poate rodi foarte bine chemarea 
preoțească. 

De aceasta dată în legătură cu bilanțul pastoral 
vreau să amintesc mijlocul cel mai potrivit de a 
ținea lrează conştiinţa preoțească şi acesta esle: 
examinarea cât de deasă a conştiinţei pastorale, 
examinare impusă de Apostolul Pavel sf. Timoteiu 
„Nu-ţi uita de darul, ce este intru tine“ (| Tim. 4, 
14.) Cercarea mai deasă a conştiinţei deschide însă 
orizonturi mai mici cu învăţăminte mai apropiate, 
mai acluale, până când cu acest prilej ni se deschide 
orizont mai mare cu învăţăminte mai multe. Ceice 
urcă un munte, cu cât merge mai sus, cu atâta i 
se lărgeşte orizontul. Ajuns în vârf, i se desface 
regiunea în toată frumuseţa ei fermecătoare. 

Oare nu ni le cere aceste date tocmai Domnul 
prin rostul organelor sale de supraveghiere, control 
şi îndrumare, ca să ne trezească conştiinţa, să ne 
mustre, ori mângăie prin ele? „In multe rânduri şi 
în multe chipuri a grăit Domnul de demult părinţi- 
or prin proroci (Evr. 1, 1.) 

lată cum ne imbie aceasta muncă de birou 
prilej să stăm de vorbă cu noi înşine şi să ne re- 
vizuim conştiinţa pastorală. 

Gheorghe Barna. 

Ce ne trebuie. 


La popoarele catolice din apus gruparea credin- 
cioşilor în asoțiaţiuni este socotilă ca şi o condiţie 
a succesului pastoral. Asociaţiunile sunt unele dintre 
cele mai puternice mijloace pentru pastorația mas- 
selor. Căci pe lângă pastorația individuală, păsto- 
rul sufletesc nu poate să neglijeze pastorația mas- 
selor. Aceste două aclivităţi se întregesc ajulându-se 
împrumutat. Pastoraţia individuală este mai cu efect 
sprijinindu-se pe o intensivă activitate pastorală în 
conducerea şi educarea mulțimii. Şi aceasta condu- 
cere e cu putinţă numai prin o organizare solidă, 
care se producă unitatea necesară, chezăşia iz- 
bândei. 

Acest mijloc de pastoraţie modernă se impune 
prin înșăşi împrejurările schimbate şi tactica urmată 
de adversarii bisericii creştine din zilele noastre. 
Toată lumea este organizată formând corporaţiuni 
infiripate pe baza diferitelor nevoi materiale sau 
spiiituale : organizațiuni impuse de necesitatea apă- 
rării intereselor unor categorii de indivizi. Sunt, adecă, 

organizațiuni cu caracter exclusiv economit, ca ma- 
rile trusturi industriale şi comerciale; organizaţiuni 
economicu-sociale, ca sindicatele diferitelor caţe: 
gorii de muncitori: manuali şi intelectuali, -unii 'ca 
să-şi asigure existența materială faţă de capitalul 
hrăpăreţ, alţii pentru ca să formeze şi să înoculeze 
în sufletele oamenilor o nouă concepţie de viaţă: şi 
prin aceasla să reformeze Ilea organizaţia so- 
cială. 

Toate aceste -organizaliuni au de scop, mai 
mult sau n.ai puţin mărturisit, realizarea unor inte- 
rese de ordin lumesc. Străduinţele aceste nu numai 
că desconsideră, aproape cu desăvârşire, interesele 
sufleteşti ale indivizilor, interese cu mult superioare 
celor trupeşti, dar sunt direct îndreptate împolriva 
acelora ca şi împotriva celor mai urgisiţi duşmani, 
socotind toate aspiraţiunile de aceasta natură ca şi 
cel mai mare blăstăm ce s'ar fi deslănţuit vr odată 
asupra omenirii. 

Biserica creştină, acărei misiune esie fă 
rea sufletelor, îşi |ine de datorie a luptă impotriva 
acestor distrugălori de suflete şi profanatori de idea- 
luri, prin mijloace de aceeaş natură: arma armis 
opponenda. De aceea a organizat credincioşii săi 
în asociaţiuni, cari formează tot atâtea cetățui de 
apărare şi refugiu pentru sufletele primejduite de 
duşmanul nevăzut, care este spiritul anticrestinesc 
al veacului. 

Biserica noastră unită cu Roma în trecut nu 
sa împrejmuit cu astfel de citadele, deoarece dus- 
manul care se năpustise cu toată furia asupra fiilor 
ei, nu căulă într'atâta desființarea lor ca şi.creştini, 
ci distrugerea lor ca neam, nu era setos după fă- 
clia credinţii lor, ci după focul conştiinţei lor naţio= 
nale. Acesta dorea să-l stingă. In urmare şi strădu- 
inţele şi puterea de conservare a bisericii a îngră- 
dit ființa naţională a neamului apărându-o neatinsă, 
nutrindu-o cu credinţa şi încălzindu-o cu focul sacru 
al nădejdii în marea izbândă a unităţii naţionale 
de care ne-a învrednicit D-zeu. 

Vremurile s'au schimbat. Locul celor cari ale- 
şuiau viața noastră etnică, l-au ocupat aceia cari 
aleşuiesc viața sufletului nostru. Şi acestia sunt 
cei mai primejdioşi, pentrucă dacă (i-ai pierdut suf- 
letul, ţi-ai osândit şi trupul. Aşa ne învală marele 
Invăţător şi izbăvitor al sufletelor Isus Cristos, când 
zice: „Nu vă temeţi de cei ce ucid trupul, iară suf: 
letul nu-l pot ucide; ci vă temeţi mai vârtos de cel 
ce poate să piarză şi sufletul şi trupul în gheena." 
(Mat. 10, 28). Dar noi ştim că duşmanii vieţii na- 
ționale se înving prin vraja conştiinței naţionale 
absorbită de idealul naţional; iar duşmanii vieţii 
sufleteşti, a mântuirii veşnice se înving prin vraja 
conşliinței religioso-morale atrasă şi încălzită de fo- 
cul săcru al Dumnezăirii. 

Conştienţi de primejdia care o pregătesc, între 

nouile împrejurări, duşmanii acestia: ai sufletului 
creştinesc prin uneltirile lor distrugătoare, şi credin- 
cioşii bisericii noastre doresc să se împrejmuiască 
cu uh zid.de apărare care vrea să-l formeze proec. 
tata „Asociaţiune Generală a Românilor Uniţi“ din 
întreagă provincia noastră metropolitană de Alba- 
lulia şi Făgăraş. . 

Cercetând, însă, structura organizaţiilor similare 
ale Bisericii catolice — barca sigură a mânluiri sufle- 
telor cari plutesc pe marea acestei vieţi frământată 
de ! valurile celui protivnic, — am căutat care ar fi 
secretul succesului formidabil al acelora. Şi credem că 
nu suntem departe de adevăr, când afirmăm că, pe 
lângă. religiositatea conştientă a credincioşilor, forţa 
acelor organizațiuni se razimă pe împrejurarea, că 
acele nu șe mărginesc numai la mijloacele predica- 
toriale orale — să le zicem aşa, — nici măcar la 
cele cu caracter demonstrativ, cum ar fi adunările, 
conferențele, congresele şcl., ci ele se folosesc de 
un mijloc care face cu pulință aplicarea.mai cu 
efec! a tuturor celorlalte mijloace: 
presă. Sunt, adecă, aslfel organizate că fiecare mem- 
bru primeşte în schimbul cotizaţiunii sale unele pub- 
licațiuni de propagandă ale Asociaţiunii. Aşa de 
ex. membrii cu o cotizațiune mai modestă primesc 
în schimb: un calendar şi câteva broşuri apolosge- 
tice de propagandă ; cei:cari plătesc o cotizațiune 
mai mare primesc, pe lângă aceste publicaţiuni, 
şi o revistă. Credem, dar, că şi la noi numai aşa 
se va: pulea organiza în mod trainic şi cu efect 
simțitor: o asociaţiune ca şi cea proectată.. Fie 
chiar şi dacă sar fixa o cotizație mai mare, pen- 
trucă fiecare credincios plăteşte mai bucuros, să 
zicem : 100 lei, în loc de 50 cât se pre vede în 
proect, ştiind că în schimb p.imeşte un călindar şi 
alte câteva broşuri sau scrieri volante de propa- 
gandă ; asemene. şi intelectualii vor plăti mai cu 


atragere de inimă o cotizaţiune mai mare decât 


a țăranilor, ştiind că primesc în schimb o revistă 
bine redactată şi alte publicaţiuni mai mici. Şi prin 
aceasta s'ar uşoră şi ajulă nespus de muli activita- 
tea de propagandă a preoților, scutiţi fiind de even- 
tuale imputări că incasează colizaţiuni, fie acele cât 
de neînsemnate, fără ca să poată arătă în chip mai 
palpabil că aceste cotizaţiuni nu se scufundă nicăiri, 
ci se folosesc pentru luminarea celor cari le plătesc. 
Ori cum, şi de aceasta împrejurarea trebuie să ținem 
seamă. 

Se va zice, poale, că cea mai mare greutate o 
constitue editarea unei' reviste potrivite. Şi aici avem 
modele. Revista va trebui să fie potrivită şi pentru 
“ clerici şi pentru laici şi pentru familii. Ca să cores- 
pundă acestei cerinţe va trebui să cuprindă pe lângă 
partea teologică şi ştiinţifică (teologie, filozofie, istorie, 
sociologie şcl.) şi o parte literară, care să poată fi ce- 
tită cu folos şi de către familiile intelectualilor noştri. 


se folosesc de 





E constatat, că revistele de literatură, cari. după: 
răsboiu au răsărit ca ciupercile după ploaic, pc lângă 
că sunt scumpe, dar cele multe — onoare puţinelor. 
excepţii — aduc o literatură care de loc nu este po- 
trivită să nobiliteze sufletele vrăjindu-le un ideal de. 
viaţă şi să formeze gustul estetic al frumosului. 


Prin o astfel de revistă sar putea mai bine 
propagă cultura religioasă răspândind cunoştinţele 
teologice, ştiinţifice, sociologice şcl. în spiritul filo- 
zofiei creştine; iar familiilor creştine li-sar dă o 
literatură neinficiată de miesmele putregaiului roma- 
nelor de bulevard. Avem, har Domnului, oameni, 
talente foarte apreciate în literatura română cari pria 
scrisul lor ar putea satisface toate aceste lipsuri. 
Grupaţi aceştia în jurul acestei reviste sar putea 
realiză unul dintre cele mai puternice mijloace de 
propagandă a culturii religioase şi multe suflete ar 
fi scutite de a. se cloroformiză prin publicaţiunile 
îmbăcsite cu deşuchiate producţiuni de literatură de 
ocazie. | 

Astfel de revistă ne teabute, care 'să fie revistă 
de ştiinţă şi cultură religioasă şi totodată: revistă 
literară pentru familiile creştine. Va trebui, însă, pusă 
aceasta pe o bază solidă. Încercări răzlețe, parlicu- 


“lare, nu duc la rezultat, fiind sortite dela început să 


se sbată suferind de o anemie incurabilă, care sfâr- 
şeşte prin a dispărea fără să lase vr'o urmă, afară 
doar de triste desiluzii. 


Dacă „Asociaţiunea Generală a Românilor 
Uniti” va putea să pună la dispoziţia membrilor săi 
aceşte mijloace de propagandă religioasă, atunci va 
putea nădăjdui să pătrundă şi să se răspândească 
şi în cele mai de jos straturi ale poporului devenind 
chiagul care va fermentă întreg aluatul sufletelor 
dornice de o viață mai cinstită şi de mântuirea 
vecinică. Nif. 

FĂ „Cea mai veche şi mai 
mare turnătorie de clo- 
pote din România. 


Fondată la anul 1840. Ș (a 


La comandă tatic 
clopote de orice mărime 
din cel mai curat bronz 
peniru clopote pelângă 
N garanță mare şi cu pre- 
fixarea precisă a tonuri- 
A lor. Invenţie proprie Li- 
cențiată. H 
A _ Rechiziteşiscaune de i: 
i fer pentru clopole. Motoare electrice Deniia! Ş 
i i 

clopotit. — Condiţiuni- avantajoase de plată. 

Codificarea dreptului canonic 
“oriental. 


-Este ştiut că Biserica răsărilului după marea 
desbinare dela 1054 s'a fărâmiţat într'o puzderie de 
biserici de sine slătătoare, independente: autocefale. 
Aceasla autocefalie sa manifestat mai ales în con- 
ducerea şi organizarea internă a fiecirei biserici, 
nejinând seamă de dezideralele unității bisericii, 
unitate fixată şi recitată de fiecare dintre ele în 
simbolul de credinţă niceno-constantinopolitan. 

Legi de valoare universală pentru întreagă Bi. 
serica răsănitului nu s'au mai făcut dela cele şapte 
sinoade ecumenice dela început. Nici s'au ţinut alte 
sinoade ecumenice, deoarece nu sa pulut şi nici 
că se poale, deşi în ultimii ani s'au făcut mari sfor- 
jări în aceasta direcţie şi se nădăjduieşte încă în 
relizarea unui sinod ecumenic. Dintre dispoziţiunile 
sinoadelor vechi paiticulare puţine sunt cari prin uz 
să se fi ridicat la valoare universală. Cele mai multe 
au rămas obligătoare pentru bisericile provinciale pen- 
tru cari s'au adus. O procedură unitară în conducerea 
şi organizaţiunea. Bisericii răsăritului nu s'a observat. 
Fiecare biserică autocefală se credea şi se crede în- 
dreplăţită a se osientă după normele cari îi plac, 
râvnind fiecare să-şi asigure o întâietate faţă de cele- 
lalte şi aşteptând ca acele să se cor:formeze întru 
toate modului ei de a vedea şi a lucră. Bine înţeles, 
că pentru aceasta a putut istoria să înregistreze 
atâtea neînțelegeri şi frecări între bisericile din ră- 
sărit, frecări şi neînțelegeri cari şi în zilele noastre 
ne oferă o privelişte atât de pulin edificătoare. 

Aşa stând lucrurile cu Biserica răsăritului, e 
uşor de înțeles pentrucz nu se poate înjghiebă o 
organizajie bazată pe. rânduielile canonice unitare 
şi de o valoare universală. 

Multe ' din rânduielile canoanelor vechi — nu 
este aici vorbă de dogme, ci de legi privitoare la 
organizajia şi disciplina bisericească — având re- 
ferință la acele vremuri când sau făcut, nu mai 
corespund cerinţelor. vremutilor noui schimbate. In 
învălmăşagul de canoane şi dispozițiuni particulare, 
nefăcându-se nici o triare sau o adaptare ia nouile 
împrejurăui, lumea a rămas neorientată, sau mai 
bine, s'a orientat fiecare aşa cum credea de bine. 

Unitatea Bisericii, însă, care este cea dintâiu 
dintre notele caracteristice. ale Bisericii adevărate 
alui Cristos, — după învăţătura Mântuitorului şi 
mărturisirea Sf. Părinţi — trebuie să se manilesteze 
atât în credință, cât şi în guvernare şi organizare. 
Să se conducă după:aceleaşi norme principale uni- 
versale obligatorii pentru toate bisericile particulare. 
Nu se eschide prin aceasta anume parlicularităţi 
după “provincii. şi împrejurări, cari, însă, nu se îm- 
potrivesc rănduielilor canonice . universale, ecume- 
nice, ia 


- 

Biserica noastră unită cu Roma, deşi în decre- 
tele conciliilor noastre provinciale s'au codificat multe 
din rânduielile canonice, amăsurat disciplinei răsă- 
ritene şi împrejurărilor în cari trăim, toluşi în multe 
chestiuni disciplina:e esle în aceeaş neorieniare ca 
şi celelalte biserici răsăritene. 


S. Congregaţiune pentru Biserica răsăritului (Ş. 
Congregatio pro Ecclesia Orienlali) din Roma, în frun- 
tea căreia stă însuş Papa, a luat iniţialiva codificării 
dreptului canonic al Bisericii orientale. Astfel putem 
nădăjdui, că şi noi vom avea adunate, codificate 
şi sancţionate prin autoritatea supremă toate rân- 
duielile canonice universale în vigoare ale Bisericii 
răsărilului, întocmai pe cum îşi are codicele său Bise- 
rica apusului. 


In acest scop amintita Congregaţiune s'a şi 
adresa! tuturor episcopilor uniţi îndermându-i ca — 
ținând seamă şi de împrejurările locale — să alle 
modalitatea începerii şi organizării acestei mari opere 
de codificare a dreptului canonic oriental. Fiecare 
episcop îşi va desigaă bă'baţii cei mai destoinici şi 
versaţi în canoane, cari să contribuie la aceasta 
muncă, al cărei rezultat va însemnă o nouă epocă 
spre înlrămare a întregii Biserici răsăritene. 

Chiriarhii basarabeni 
şi Pastorala S. Sinod. 


Pentru liniştirea agitaţiilor poinile cu o râvnă sus- 
pectă împotriva sărbăloririi Paştilor în 1929 la 31 Martie 
şi pentru lămurirea celor nedumir ți, $. Sinod al bise- 
ricii ortodoxe române a adresa! către cler şi popor 
o pastorală, din care se desprinde faptul, că aces!e 
agitaţi, cari „s'au pornit numai din unele părți ale 
Basarabiei, atigând şi unele părţi apropiate din Mul- 
dova, unde agenţi străini au găsit oameni creduli 
pentru scopurile lor de propagandă antiromânească“, 
se datoresc „ignoranei“ şi „superstiţiilor” „alimențate 
şi agitate de duşmanii ţării şi ai neamului, şi de 
cei ce, în mod conştient sau inconştient au intrat în 
slsjba auestor duşmani şi străini“. 

Constatând, apoi, că a cedă acestor agilaţii şi 
tulburări ar însemnă „a mâna apă la moară agita- 
torilor străini, încurajându-i în întreprinderile lor sub- 
versive ; şi în fine a îndreptăţi pornirile ignoranţilor 
şi ale celor ce înşeală credulitatea oamenilor nelă- 
murih“, declară cu hotărire, că în chesliunile mari 
ca şi aceasta, nu se poate luă „după capriciile stră- 
inilor vrăşmaşi nouă“ ; şi nici poate cedă „influen- 
țelor venite dela agitatorii străini, sau dela alt soiu 
de interesaţi“. 

În sfârşit îndeamnă „pe toți fiii țării şi ai B.- 
sericii să sfătuiască şi pe cei amăgiţi a nu se lăsa 
căzuţi în mrejele agitatorilor periculoşi pentru țară 
şi aşezămintele ei“. 


Aceasta carte pastorală a fost semnată de toţi 
episcopii prezenţi, în frunte cu Patriarhul. Totuşi, în 
şedinţa de Vineri 8 Feor. a S. Sinod Metropolituj 
Gurie a făcut în numele său şi al reprezentanţilol 
Basarabiei o declaraţie senzaţională, în care S. Sinod 
este acuzat de fals. Sa spune, adecă, în declaraţie, 
că la 24 lanuarie, când sa fixat definitiv data ser- 
bării Paştilor pe ziua de 31 Martie, Metropolitul Gu- 
rie, impreună cu episcopii lustinian al Cetăţii Albe 
şi Visarion al Hotinului au făcut opinie separată 
şi au semnat cu aceasta menţiune şi cu condiţia, 
ca, în cartea pastorală să se amintească că se dă 
drept chiriarhilor din Basarabia ca să îngăduie ser- 
barea Paştilor pe ziua de 5 Maiu. Deoarece în pas- 
torala dată nu se face nici o amintire despre acea- 
sta, chiriarhii Basarabiei au cetit următoarea de- 
clarație : „Declarăm: a) că aceasta carte pastorală, 
fără menliunea specificată şi cu învinuirile acestea 
injuste n'am iscălit-o. b) Că iscălitura nu este a 
noastră şi nici nu ne-o însuşim fiind consecveni 
opiniei separate pe care am făcut-o şi care singură 
e valabilă, reprezentând vederile noastre pentru li- 
niştea şi buna ordine în Basarabia“. Aa 


La intervenţia Patriarhului s'a produs o înţe- 
legere între chiriarhii basarabeni şi S. Sinod, aşa 
că „Paştele va fi sărbitorit oficial la 31 Martie în 
toate ţara. Acolo unde, însă, credincioşii vor cere 
să se îngăduie oficierea de servicii divine pentru 
prăznuirea Paştelor la data de 5 Mai, să nu se facă 
nici o împotrivire, nici din partea clerului, nici din 
partea autorităţilor”. Deci Metropolitul Gurie fiind 
mai tare decât întreg S. Sinod, în biserica ortodoxă 
română în 1929 se va sărbători Paştile de două ori. 


După linişlirea acestei ieşiri alât de răsboinică 
a chiriarhilor basarabeni, simptoma unei acute crize 
în care se sbate autorilatea sinodală, părinţii S. Si- 
nod — după cum cetim în „Curentul“ — s'au mai 
ocupat şi de unele remedii şi au căzut de acord 
asupra luării de măsuri în contra ..., să nu credeți 
a „agenţilor sirăini“, din Basarabia, de cari amin- 
țeşte cartea pastorală, nici în contra „ignoranței“ 
“sau a „superstițiilor“, ori doară e „călugărilor vaga- 
bonzi“ cari agită spiritele, ci în contra propagandei... . 
„catolice şi francmazone“. Asta a cerut-o un părinte 
al $. Sinod şi sa şi format o comisiune pentru re- 


organizarea S. Sinod în vederea acestui scop; pe - 


când ţăranul basarabean se jeluieşte în „Cuvântul 
Moldovenesc“ că: „Noinu pricepemschimbarea calen- 
darului şi mai ales a Păscăliei. Dacă stilul şi Paş- 
tile e bine să fie după nou, apoi, de ce nu vin în 

sat oameni învăţaţi şi cinsliţi ca să ne lămurească 
şi să ne dovedească bunătatea stilului nou?" 
De ce ? Aşteaptă omule! Mai întâiu să gate 
învățații cu catolicii şi francmazonii şi apoi, dacă o 
mai fi vreme, va veni rândul şi ieluirii tale... -. 


Cronicar. 

RAPORT 


despre reorganizarea Reun. Sf. Maria din Oradea 
şi opera de caritate pe Crăciunul 1928. 


Implinind Reuniunaa 15 ani de activitate cu 
285 membrii, în adunarea gen. ținută la 4 lunie 1928, 
a hotărit reorganizarea Reuniuni şi cu espirarea 
mandatului comitetului, — cu mandat pe 3 ani — 
se alege un comitet nou cu 60 membrii: 30 femei 
şi 30 bărbaţi. Se constitue biroul de conducere şi 
afară de preş. bis. Rvmul Gh. Maior se aleg: 2 pre- 
“şedinţi şi 2 vicepreşedinţi mireni. Dş. Lucreția Frențiu 
şi Dr Demetriu Kiss preşedinţi; iar Dna Maria 
Dr Radu şi Dgş. Cornelia Erdeli vice-preşidente. Se- 
cretar general: Dl prof. Teodor Flore; casier: Dl 
loan Bârsan. 

Comitetul executiv în şedinţele din 21, 22 şi 26 
Noemvrie 1928 a reconstituit secţiile: 


|. Secţia caritativă cu directoara Dş. Lucreția 
Frențiu ; secretară Dş. Elena Tămaş şi casieră: Dna 
Laura Radu. 

II. Secţia paramentelor cu direcloara: D-na 
Aloizia Maior şi masgazinera D-na Maria Gruescu. 

III. Secţia Apostolatului de-a aduna membrii 
noui cu Directoara Dş. Cornelia Erdeli şi Părintele 
Vasilie Stan. 

IV. Secţia tineretului dela şcolile superioare cu . 
un director preot şi un director mirean, cari se vor 
conslilui mai târziu. 

V. Secţia meseriaşilor industriali cu directorul 
Părintele luliu Muth şi losif Bulbuca pantofar. 
VI. Secţia patronajului pentru servitoare cu direc- 
torul Părintele Demetriu Sajtaş şi Dş. Lucreția Frențiu. 

lar Secţia apologejică rămâne şi peniru viitor - 
sub conducerea de mai nainte. 

După constituirea secţiilor, — s'a cetit regula- 
mentul — redactat de Părintele Dr Ludovic Tăutu 
despre normarea funcţionării secţiilor şi — după pri- 


" mirea regulamentului, — s'a decis tipărirea şi dislri- 


buirea între toți membrii Reuniunii. 

S'a statorit taxe noui: a) membrii fundatori 
Lei 1000, — b) membri pe viață Lei 500, — odată 
pentru todianna. Membrii ordinari activi cu taxe lu- 
nare în trei catagorii: 1. 20 lei, 2. 10lei, 3.5 lei, — 
lăsându-se membrilor de-a se încadra în ori şi care 
categorie. 

S'a decis 'peniru fiecare secţie şedinţe săptă- 
mânale într'o 'zi comună; iar pentru comitetul exe- 
tutiv trimestral o şedinţă, la care vor avea a raporta 
toate secţiile. 

„Opera de Crăciun a făcut-o Secţia caritativă, 
care în şedinţa din 3 Decemvrie 1928 s'a constituit 
din nou — fixând şedinţele de săptămână pe zi de 
de Luni. S'a repartizat coalele de contribuire între mem- 
brii; s'a cerut tas separat în biserici şi s'a cerut concur- 
sul Doamnelor la confecționarea hainelor în atelierul 
Reuniunii. — Rezultatul colectelor s'a încheiat: |. Dş. 
Lucreția Frențiu 1920 Lei, Dna Colonel Şara 390 Lei, 
Dna Dr. Trif 1800 Lei, Dna Laura Radu 700 lei, Con- 
cert Ştefania 1000 Lei, Dna Elena Luput 1500 Lei, 
Dna Vida 1011 Lei, Dş. Emilia Pop 700 Lei. Dna 
Fodor 500 Lei, Dna Marta 300 Lei, Dl Flore 100 Lei, 
N. N. 140 Lei, — Total: Lei 10,061. — II. Coala 
protopopului Rvm. Gheorghe Maior: Lei 42,100 în 
numărar şi 3500 Klgr. lemne dela Primărie în va- 
“ loare de Lei 4000. Total: Lei 46,100. In aceasta 
sumă a contribuit |. P. S. Sa Episcopul Valeriu cu 
Lei 5000; iar din ajutoriul votat prin consiliul 
municipal Oradea de Lei 20,000 pentru Reun. Sf. 
Maria pe 1928, s'a repartizat Lei 10,000 pentru 
săracii Crăciunului ; iar 27.000 Lei fac contribui- 
rile Băncilor din Oradea, dintre cari conduce 
Cassa de păstrare civilă cu Lei 3000, Banca Naţio- 
nală cu 1000 Lei, Banca Agrară 1000 Lei, Banca de 
Scont 1000, Banca Ardeleana 1000, — Fuzionata 
1000 Lei, iar celelalte bănci cu câte Lei 500. Mem- 
brii congregaţiei Mariane, aceasta ceată de imitatori 
ai virtuților Preasfintei Fecioare, cu 1153 Lei. -- Din 
cassâ carităţii sa mai repartizat L. 4342 — totalul 
capitalului adunat este de Lei 60.503. 


Din suma adunată în baza hotărirei *din 17. 
Decemvrie s'a repartizat între familiile credincioşilor, 
din ambele parohii — văduve şi orfani, şi avizaţi 
la ajutor urgent, pentru 85 familii prin secţia de 
caritate Lei 20,730 în numărar, plus 4000 Lei în com- 
„bustibil separat la 17 familii. Elevilor dela şcoalele 
primare : 33 părechi ghete în valoare de Lei 11.550, 
23 rânduri de haine pentru copii şi 12 rochițe pentru 
fetițe, ciorapi în valoare de Lei 8100. — Ucenicilor 
industriali Lei 2000 şi 100 b. cărţi de rugăciune în 
valoare de 1790 Lei. Mon. Vasile Barbul parohul 
din Oraşul-nou a mai repartizat Lei 9000, — iar 
Rvmul Gh. Maior între săracii din Olosig Lei 4020 
din colecta carităţii, plus Lei 2970 din cassa generală a 
Marianei plus 3344 lei din Sf. Antonie. Deci afară din 
daniile Secţiei de Caritate de Lei 60.503 — oficiile 
parohiale au mai repartizat Lei 15.314, — deci totalul 
ajutorului acordat face Lei 75.814'— Din acest ca- 
pital la cassa caritativă mai stă la dispoziţie Lei 
6590, iar la oficiul parohial Olosig Lei 4923, — ce 


în mizeria groaznică a gerului mare se repartizează 


'de sus | 


între credincioşii cei mai avizaţi, — cari zilnic soli- 
cită ajutor. 

Rugăciunile celor ajutoraţi să fie răsplată pen- 
tru toţi cari au grăbit cu daniile lor frumoase la 
alinarea mizeriei mare a credincioşilor ajutoraţi şi 
pentru cari au ostenit în aceasta operă de carilate. 

Cu blândul Isus să ne binecuvinteze Fecioara 


protopop Gheorghe Maior 
preş. bis, al Reuniunii sf. Maria. 

— Seminar românesc la Roma. Chestiunea 
Seminarului românesc la Roma este tranşată definitiv. 
Locul unde va fi siluat Seminarul se va fixă luân- 
du-se în considerare şi dorința Corului Episcopesc 
român unit. Va fi sau în Forul lui Trăian sau Gia- 
nicolo, ori eventual biserica Sf. Gheorghe în Velabra. 
Numărul alumnilor, cari vor fi trimişi în acest Seminar 
din toate diecezele române unite, va fi de 40 înşi. 

— Vaticanul şi Quirinalul. Presa europeană 
aduce comentarii amănunțite asupra acordului inter- 
venit între Vatican şi guvernul italian. Agenţia Rador 
a dat ziarelor din ţară o ştire că Secretarul de Stat, 
Cardinalul Gasparri a comunicat membrilor Corpului . 
diplomatic de pe lângă Vatican viitoarele acorduri 
ce se vor semnă între Vatican şi guvernul italian 
pentru regularea raporlurilor dintre Vatican şi Italia. 
E vorba de aşa numita „chestiune romană“ care îşi 
aşteaptă soluționarea' dela 1870. Acordul s'a semnat 
în 11 Februarie. Deşi textul oficial nu se cunoaşte 
încă, totuşi se spune, că guvernul italian recunoaşte 
stalul papal reconstituit în felul următor: Vaticanul 
va avea un teritor care va cuprinde clădirile Vati- 
canului şi gara St. Petru; pentru clădirile expropriate 
va primi o despăgubire de 2 miliarde lire; ministrii 
acreditaţi pe lângă Vatican se vor mulă pe teritorul 
Vaticanului, în caz contrar nu se vor bucură de piri- 
vilegiul exteritorialității ; serviciul de ordine pe teri- 
torul Vaticanului va fi reglementat de comun acord. 
— Însămnătatea chestiunii şi soluţionarea ei depă- 
şeşte cadrele unor obişnuite acorduri între două pu- 
teri lumeşti, deoarece interesează toate guvernele 
din lume. | 

— Unificarea calendarului în Jugoslavia. La 
sfârşitul lunii lanuarie a. c. a avut loc o consfătuire 
a episcopilor catolici din Jugoslavia, cu care ocazi- 
une Inalţii Prelaţi au fost primiţi în audiență de 
regele Alexandru. După consfătuire episcopii au 
conferit şi cu ministrul Cultelor fiind de faţă şi Dr 
Milenkovici, prof. la facultatea teol. din Belgrad. Sa 
discutat unificarea calendarului lulian şi Gregorian. 
Se spune chiar, că guvernul jugoslav este tirm ho- 

tărit pentru unif carea sărbătorilor catolice şi ortodoxe 
ca să se evite în viilor daunele ce a suferit viaţa 
economică prin faptul, că se ţineau două rânduri 
de sărbători legale. Chesiiunea aceasta este viu dis- 
cutată în presa jugoslavă. 


— Preoţii şi politica. Cercurile preoţeşti şi po- 
litice din Bihor sunt într'o fierbere continuă produsă 
de circulara P. S$. S. Roman, prin care ordonă ca: 
„toli preolii înscrişi ca membri în partide polilice 
să-şi dea demisia din partidul în care sunt înscrişi: 
Peste tot să se desfacă din toale organizaţiile po- 
litice. Aceia cari au fost inscrişi îşi vor înainta pe 
cale ierarhică în termen de 8 zile declaraţia, că şi- 
au dat demisia din partidul în care au fost înscrişi“. 
Dispoziţiunile acestei circulare au fost obiectul 
unei aprinse discuţii la o conferență averescană în 
Cluj între delegaţii bihoreni şi ai celorlalte eparhii. 
Părerile se impărțesc: unii suslin că ordonanța e 
la loc, alţii, din contră, că este lipsită de ori ce beză 
de drept, 

— Câte cârciume sunt şi cât .se fumează în 
jud. Bihor. După cele mai recente date statistice 
în jud. Bihor au lunclionat în 1928 3300 de cârciumi 
stabile. E de notat că în jud. Bihor e foarte intensiv 
practicat comerţul ambulant cu alcool. Din acest 
număr mare de cârciumi se poate deduce cantitatea 
enormă de alcool ce se consumă în jud. Bihor, 
ceeace constituie o primejdie naţională. — Dar nu 
este prea mare abstinenţă nici în consumul altui 
venin, care este nicotina. Din bilanțul depoului R. M. 
S. din Oradea se constată că în a. 1928 au consu- 
mat fumătorii din Bihor 216, 706 kg. tuiun, in valoare 
de 57, 949, 704 lei; țigări 1,564.000 bucăţi, în valoare 
de 12,922 650 lei; țigarete 240,000,000 bucăţi în valoare 
de 102, 254, 100 lei; foiţe de țigarete în valoare de 
164.000 lei. Total s'a cheltuit în Bihor pentru fumat 
în anul 1928 suma de 173,290,454 lei. Venitul 
statului dela fumălorii din întreaga țară a fost 4 
miliarde şi jumătate de lei. 

Insta!aţiuni moderne. a 


Dacă aveţi nevoe 
de orice tipărituri, 
cărţi, reviste, ziare, 
cereli 
firma noastră.E cea 
mai avantajoasă | 

